Vógólán, mína məyɔŋ mə́sə̄ yā sí, ai é dzóm ésə é tɔ̄á étē, bíégán ! Ǹtondôbə Zambá a zu mína bɔɔlɔ, Ǹtondôbə, á məkwí mə́ ḿfúfúb étɔbɔgɔ wóé. 3Amú Ńtondôbə nyɔ́ ā kwí étɔbɔgɔ dzíé. A sus, a wulu âbobǒn miǹkǒl yā sí. 4Miǹkǒl myâman nyé nyugulan á məkǒl á sí, ndoŋ é nganyámi, anə́ ótū á ndóan, anə́ mə́ndím mâsigi m̀bíbíŋ. 5Mam mə́tē mə́sə hə ású mə́lɔ́ Yákɔb a ngábɔ, hə ású míńsə́m mí ndâ bod Ísraɛ̂l. Abé Yákɔb á nə afé ? Sə Samaría a ? Ǹsə́m ndâ bod Yúda ó nə m̀fé ? Sə Yerúzalɛm a ? 6Mayi bɔ̌ Samaría elíg, bifun bí dzāl, sí bilé bí wɔ̂n, mayi bígidǐ mə̄kɔ́g móe á ndoŋ á sí, mayi kúlī mə̄kɔ́g móe yā ḿfim á sí á ńsəŋ. 7Mayi mǎn bwē bivəgələ bíé bísə, mân móé mə́sə̄ mâyi dígiban á ndóan, bəzəzə̌ bəzambá bóé bə́sə, mayi bɔ́ mǎn būg, amú bə́ ngákóan bɔ́ ai mân mə́ bīníngá bə́ ébamba, ńdɔ̄ hḿ bâyi bɔ mân mə́ bīníngá bə́ ébamba.